Når det danske U21-landshold 7. og 10. september spiller to afgørende EM-kvalifikationskampe på Aalborg Stadion, har fire af spillerne en særlig hjemmebanefordel. Landstræner Morten Wieghorst har udtaget fire AaB'ere til sin trup i de to kampe, der skal vindes, hvis Danmark skal være helt sikker på at tage gruppens førsteplads og dermed gå videre til play-offkampene. De fire AaB'ere, der er udtaget til kampen er Nicolai Larsen, Kasper Kusk, Lucas Andersen og Jakob Ahlmann. Nicolai Larsen var vraget til den seneste kamp mod Færøerne, men er altså tilbage i truppen. Og for Lucas Andersen kan det blive til debut i U21-sammenhæng. Det 17-årige stortalent er ellers ikke helt urutineret u landskampssammenhæng. Han har spillet 34 kampe for diverse ungdomslandshold samt to kame for ligalandsholdet.
Lucas Andersen kan få debut på U21-landsholdet, mens Nicolai Larsen er tilbage i truppen.